Тое ж з гарбатай альбо кавай: можна прыносіць уласную, а ў сталовай браць толькі кіпень, альбо карыстацца тэрмасам. Сухі паёк лепш за ўсё загадзя набываць у краме — звычайна выходзіць танней. Асабліва гэтая парада актуальная для тых, чые кашалькі на дыеце. Ведаю па сваім вопыце: у сталовай паўнавартасны абед брала ўсяго некалькі разоў. З дзяўчатамі заўжды абавязкова набывалі суп — каб парадаваць страўнік. А набыць катлету для студэнта — як подзвіг здзейсніць! Звычайна даводзіцца сёння браць адно, а заўтра — другое. Галоўнае — не застацца галодным.